open-index/open-wikipedia-markdown huggingface dataset:
Public Enemies (film)

***Public Enemies*** er en amerikansk gangsterfilm fra 2009 i regi av Michael Mann.

Filmen foregår under den store depresjonen i 1930-årenes USA og handler om FBI-agent Melvin Purvis' forsøk på å stoppe bankranerne og samfunnsfiendene John Dillinger, Homer Van Meter (spilt av Stephen Dorff) Baby Face Nelson og Pretty Boy Floyd. Filmen har skuespillerne Johnny Depp, Christian Bale og Marion Cotillard i hovedrollene. Filmen er basert på Bryan Burroughs faglitterære bok *Public Enemies: America's Greatest Crime Wave and the Birth of the FBI, 1933–34*.

## Handling
Etter å ha drept bank-raner Charles Floyd får FBI-agent Melvin Purvis et oppdrag direkte fra direktør J. Edgar Hoover: Han skal lede jakten på den kjente bank-raneren John Dillinger. Bankraner Dillinger møter Billie Frechette på en restaurant, og imponerer henne ved å kjøpe henne en pels-frakk. Frechette har romantiske følelser for Dillinger, selv etter at han avslører hans sanne identitet. Melvin Purvis leder et mislykket bakhold på et hotell, hvor han tror Dillinger oppholder seg.

En FBI-agent blir drept av den lovløse "Baby Face" Nelson, som deretter stikker av sammen med bank-raner Tommy Caroll. Politiet arresterer Dillinger og gjengen hans i Tucson, Arizona, etter at det bryter ut en brann på hotellet de bodde. Dillinger blir utlevert til Indiana, og blir satt i fengsel. Men Dillinger og flere andre innsatte klarer å rømme. Billie Frechette blir overvåket av politiet, i tilfelle Dillinger dukker opp hos henne. Tommy Carroll får Dillinger til å rane en bank i Sioux Falls sammen med "Baby Face" Nelson. Purvis og mennene hans får tak i Carroll og torturerer ham for å finne ut hvor resten av gjengen hans befinner seg.

Purvis arrangerer et bakhold på Dillinger og gjengen hans. Dillinger flykter, men blir separert fra resten av gjengen. Purvis og hans agenter dreper resten av gjengen. Dillinger planlegger et ran som han tror vil gi nok penger til at han og Frechette kan stikke av sammen. Etterpå blir hun arrestert, men hun nekter å avsløre Dillingers oppholdssted. Dillinger blir med på et tog-ran, og planlegger å flykte fra landet dagen etter. Men den kvelden oppdager Purvis at Dillinger er på kino, og de dukker opp i det Dillinger forlater bygningen. Han oppdager politiet, men blir skutt før han kan ta frem hans egen våpen. Purvis opplyser deretter J. Edgar Hoover om at Dillinger er død.

## Medvirkende

* Johnny Depp som John Dillinger
* Christian Bale som Melvin Purvis
* Marion Cotillard som Billie Frechette
* Channing Tatum som Pretty Boy Floyd
* Giovanni Ribisi som Alvin Karpis
* Emilie de Ravin som Anna Patzke
* Stephen Dorff som Homer Van Meter
* Billy Crudup som J. Edgar Hoover
* Leelee Sobieski som Polly Hamilton
* James Russo som Walter Dietrich
* Stephen Graham som Baby Face Nelson

## Referanser


## Eksterne lenker
* 
*
Det Almindelige Samfund

**Det Almindelige Samfund** er en kristen menighet i Eigersund; den ble stiftet i 31. januar i 1901 av Per Gravdal og hans etterfølgere. Menighetsmedlemmene kalles ofte for «perane», eller «Perasekten», etter grunnleggeren. 

Menigheten ble opprettet etter en av splittelse i Menigheten Samfundet, da enkelte mente at den nye forstanderen Per Gravdal ikke «hadde samme Ånd» som avdøde Bernt Lomeland. På 1950-tallet gikk en gruppe ut av Det Almindelige Samfund og laget Det Almindelige Lutherske Samfund, kalt «Larsane».

## Kirke
Menigheten har én kirke, på Krossmoen i Eigersund kommune, ved E39. Lokalet blir på folkemunne kalt «Perakjerkå». Nåværende forstander er Lars Martin Ramsland. Gudstjenestelivet er preget av pietistiske og barokke salmer, av blant andre Kingo.

Menigheten driver en privat grunnskole, *Gamleveien skole*, i Egersund.

## Referanser
Det Almindelige Lutherske Samfund

**Det Almindelige Lutherske Samfund** ble stiftet rundt 1952 av Ole Hetland og Abraham Larsen. Menighetsmedlemmene kalles ofte for «Larsane», etter grunnleggeren. Menigheten ble opprettet som følge splittelser i Det Almindelige Samfund, der de mer «liberale» dannet en ny menighet.

## Eksterne lenker
* Nyhetsartikkel om Det Almindelige Lutherske Samfund på NRK.no
Arrows teorem

**Arrows teorem**, også kjent som **Arrows umulighetsteorem** eller **Arrows paradoks**, er et sentralt resultat fra teorien om sosiale valg som sier at det ikke er mulig å finne en ideell valgordning når det skal stemmes over tre eller flere forskjellige alternativer. Nærmere bestemt er det ikke mulig å finne en gruppes rangering av alternativene ved å legge sammen gruppemedlemmenes rangering uten at minst én av følgende forutsetninger blir brutt:

* Uavhengighet av irrelevante alternativer: Gruppens rangering av *x* og *y* skal bare avhenge av de individuelle rangeringene av *x* og *y*.
* Ikke-diktatorskap: Det skal ikke slik at dersom én bestemt person foretrekker *x* fremfor *y*, skal gruppen foretrekke *x* fremfor *y* samme hva de andre mener.
* Pareto-kriteriet: Hvis alle foretrekker x fremfor y, skal gruppen foretrekke x fremfor y.
* Uinnskrenket domene: Det skal eksistere en grupperangering av alternativene for alle tenkelige kombinasjoner av individuelle rangeringer.
* Transitivitet: Hvis *x* foretrekkes fremfor *y*, og *y* foretrekkes fremfor *z*, skal *x* foretrekkes fremfor *z*. 

Teoremet har flere bruksområder. Et åpenbart er politiske beslutninger. Et annet er innen velferdsøkonomi, hvor en forsøker å finne en velferdsfunksjon som representerer samfunnets preferanse. Teoremet er videreutviklet ved Gibbard–Satterthwaite-teoremet.

Teoremet er framsatt av økonomen Kenneth Arrow i hans doktoravhandling og bok i 1951 *Social Choice and Individual Values*. Doktoravhandlingen har tittelen *A Difficulty in the Concept of Social Welfare*. Arrow var medmottager av Sveriges Riksbanks pris i økonomisk vitenskap til minne om Alfred Nobel i 1972. 

## Referanser


## Litteratur
* Arrow, Kenneth J. (1951): *Social Choice and Individual Values*. 2. utg. 1963. ISBN 0-300-01364-7.
* Campbell, D.E. & Kelly, J.S. (2002): «Impossibility theorems in the Arrovian framework» i: *Handbook of Social Choice and Welfare*, red. Kenneth J. Arrow, Amartya K. Sen & Kotaro Suzumura, bind 1, s. 35–94.
* Maskin, Eric og Amartya Sen. (2014). *The Arrow Impossibility Theorem*. Columbia University Press.

## Eksterne lenker
* Three Brief Proofs of Arrow’s Impossibility Theorem, tre korte bevis på Arrows teorem
* A Pedagogical Proof of Arrow’s Impossibility Theorem, et pedagogisk bevis på Arrows teorem
QuakeNet

**Quakenet** et nettverk på chatteprotokollen IRC. Nettverket er oftest brukt i sammenheng med multiplayer-spill, eller gaming.

Nettverket er mye brukt til å finne motstandere for kamper mellom lag/klaner i spill som for eksempel Counter-Strike, Call of Duty og Quake.

## Eksempler på godt brukte chatterom

#Clanmatch
#PCW
#5on5
#3on3
#Clan-cs

### Metode brukt for å finne motstandere

«**''gamerdude101:** LF 5on5 server off noob''»

* LF betyr "looking for"
* 5on5 betyr at man vil spille med 5 personer på hvert lag
* Server off betyr at man leter etter motstandere med server, siden man ikke har selv.
* Noob er ferdighetsnivået man er ute etter, da man vil blir matchet mot noen på eget nivå.
## Eksterne lenker
*
Mollestadeika

**Mollestadeika** eller **Vetteeika** er kåret til Norges nest største tre (omkrets, 1,3 m over bakken), etter «Brureika» ved Lothe i Ullensvang. Treet står på gården Vestre Mollestad i Birkenes kommune i Agder.  Det er ca. 1 000 år gammelt og har seks store grener. Største gren har en tykkelse (omkrets) på 2,59 m. Treet er fremdeles i live, selv om det er innhult (diameter på hulrom = 1,3 m), etter angrep av svovelkjuke (*Laetiporus sulphureus*). En ser nå på 2020-tallet tegn på at treet er i ferd med å gi opp. 

I dette treet holdt de underjordiske til, derfor ble det tidligere kalt for Vettetreet og i uminnelige tider er Mollestadeika traktert med godt drikke ved juletider. 

Det går mange sagn om eika; et av dem forteller om en ung gutt som tok middagshvilen under treet og besøkte vettene som bodde der.   Det er utgitt et hefte som inneholder åtte slike sagn.

Hule eiker er særlig viktige biotoper for artsmangfold. Opptil 1500 ulike arter kan ha tilhold i en gammel hul eik. Dette er grunnen til at hule eiker er kategorisert som en utvalgt naturtype med særlig beskyttelse.  

NRK-TV sendte i 2006 et program i serien *[[Ut i naturen]]* som i sin helhet var viet *«Livet i Mollestadeika»*. 

Data:
*Alder: ca.1 000 – 1 100 år.
*Omkrets (1,3 m over bakken): 10,3m – (0,5 m over bakken: 10,5 m.)
*Høyde: 15 m.
*Trekronens størrelse: ca. 200 m².

 
Fil:Mollestadeika (3).JPG|Mollestadeika 2013 
Fil:Mollestadeika (1).JPG|  
Fil:Mollestadeika.jpg|Mollestadeika, juli 2009.
Fil:Mollestadeika (2).JPG| 


## Referanser


## Eksterne lenker
* www.hule-eiker.no
* 
* 
* Livet i Mollestadeika – Filmklipp fra NRK "Ut i naturen"
* http://www.flickr.com/photos/ingvald/6530611751/in/photostream/lightbox/
Carl H. Lindroth

**Carl Hildebrand Lindroth** (født 8. september 1905 i Lund, død 23. februar 1979 i Lund) var en svensk entomolog og professor i entomologi ved Lunds universitet fra 1951 til 1972. 

Lindroth var sønn til professor i språkvitenskap, Hjalmar Lindroth, og dennes hustru Stina Hildebrand. Hans bror Sten Lindroth var en framstående idéhistoriker. Lindroth fikk sin doktorgrad i 1932, og ble utnevnt til professor i entomologi ved Stockholms högskola i 1947. I mellomtiden var han lektor ved Luleå läroverk (fra 1937) og ved Djursholms samskola (1940–1951). Som entomolog foretok han flere forskningsreiser, hovedsakelig på den nordlige halvkule. I 1951 ble han utnevnt til professor i Lund.

Hans mest omfattende forskning dreide seg om biller, framfor alt løpebiller (familien *Carabidae*), hvor han konsentrerte seg om deres økologi og geografiske fordeling. Blant annet påviste han menneskenes rolle for spredningen i Europa og Nord-Amerika, og i dette arbeidet benyttet han seg blant annet av den såkalte vingedimorfismen. En interessant egenskap blant visse løperbiller er nemlig at det innen samme art kan finnes både kort- og langvingede individer, noe som kalles vingedimorfisme. Denne styres genetisk, og Lindroth utnyttet dette når han undersøkte løperbillenes spredning. Om den kortvingede formen dominerer i et område, er det trolig at arten det er snakk om har eksistert der over lang tid, ettersom de langvingede har lettere for å spre seg.

Lindroth ble valgt inn som medlem av Kungliga Vetenskapsakademien i 1964. Han var også en mye benyttet populærvitenskapelig foreleser og forfatter, kjent ikke minst fra TV-programmet *[[Fråga Lund]]*.

Lindroth var gift med Gun Bodman, datter til professor Gösta Bodman.

## Utvalgt bibliografi
* *Myran Emma* (barnbok) (1948)
* *The Faunal Connections Between Europe and North America* (1957)
* *The Faunal History of Newfoundland: Illustrated by Carabid Beetles* (1963)
* *Entomologi* (1967)
* *The Groundbeetles of Canada and Alaska* (1969)

## Referanser
Barima-Waini

**Barima-Waini** (tidligere *North West District*) er en av Guyanas ti regioner. Den ligger i det nordvestlige hjørnet av landet og grenser til regionene Pomeroon-Supenaam i øst, Cuyuni-Mazaruni i sør og landet Venezuela i vest. Regionen hadde  innbyggere per .

## Referanser
Cuyuni-Mazaruni

**Cuyuni-Mazaruni** er en av Guyanas ti regioner. Den ligger nordvest i landet og grenser til regionene Barima-Waini, Essequibo Islands-West Demerara og Pomeroon-Supenaam i nord, Upper Demerara-Berbice i øst, Potaro-Siparuni i sør. Den grenser også til landene Brasil i sørvest og Venezuela i vest. Regionen hadde 20 280 innbyggere ved folketellingen i 2012.

## Referanser
Demerara-Mahaica

**Demerara-Mahaica** er en av Guyanas ti regioner. Den ligger sentralt langs kysten nord i landet og grenser til regionene Mahaica-Berbice i øst, Upper Demerara-Berbice i sør og Essequibo Islands-West Demerara  i vest.
Guyanas hovedstad Georgetown ligger i regionen. Regionen hadde 313 429 innbyggere ved folketellingen i 2012.

## Referanser
Fauna Entomologica Scandinavica

***Fauna Entomologica Scandinavica*** er en vitenskapelig bokserie med entomologiske indentifikasjonsmanualer for insekter (og andre terrestrielle leddyr) i Nordvest-Europa, hovedsakelig Fennoskandia og Danmark. 

Serien er skrevet for ulike brukere, som økologer til biologer, men mest for entomologer og ikke minst insektsamlere. Hittil er det utgitt 42 bind (2010). Bøkene er på engelsk og er utgitt av det nederlandske akademiske forlaget Brill.

## Titler

## Referanser


## Eksterne lenker
* Fauna Entomologica Scandinavica
Pete Wilson

**Peter Barton Wilson** (født 23. august 1933 i Lake Forest, Lake County i Illinois) er en amerikansk republikansk politiker. Han var borgermester i San Diego i årene 1971 til 1983, deretter medlem av USAs senat fram til 1991, og ble deretter den 16. guvernør i California fram til 1999.

Wilson tok eksamen i engelsk ved Yale University og tjenestegjorde deretter i tre år som infanterioffiser i United States Marine Corps. Han tok deretter juristeksamen ved University of California, Berkeley. 

Han arbeidet i Richard Nixons valgkamp for guvernørvalget i California i 1962 og for Barry Goldwaters valgkamp i presidentvalget i USA 1964. Han var medlem av California State Assembly, underhuset i delstatens lovgivende forsamling i årene 1967–1971.

## Referanser


## Eksterne lenker
* 
*
George Deukmejian

**Courken George Deukmejian jr.** (født 6. juli 1928 i Menands i New York, død 8. mai 2018 i Long Beach i California) var en amerikansk republikansk politiker. Han var den 35. guvernøren i California, i årene 1983&ndash;1991.

Deukmejian var sønn av armenske innvandrere fra det osmanske rike som flyktet fra folkemordet på armenerne tidlig på 1900-tallet.

Han tok i 1952 juristeksamen ved St. John’s University i New York. Han flyttet i 1955 til California og giftet seg i 1958 med Gloria Saatjian.

Han var delstatens attorney general i årene 1979-1983 og førte her en sterk kampanje mot marihuana i det nordlige California. Han vant over Tom Bradley, den daværende borgermesteren i Los Angeles, i guvernørvalget i både 1982 og 1986. Etter å ha gått av som guvernør arbeidet han som advokat i Los Angeles 1991-2000.

## Referanser
I’m Crazy ’Bout My Baby

**«I'm Crazy 'Bout My Baby»** er en amerikansk sang fra 1931 med melodi av Fats Waller og tekst av Alexander Hill.

Fats Waller spilte inn en versjon med pianosolo og sang på Columbia 14593-A. Han sluttet seg til Ted Lewis Band for nok en hitinnspilling, denne gang på Columbia 2428-D.

## Norsk versjon
Børre Frydenlund har skrevet en norsk tekst. Den norske tittelen er identisk med den amerikanske, men i refrenget synger man «Jeg er på tuppa etter Tutta». Ophelia Ragtime Orchestra med Frydenlund som vokalist har spilt inn sangen, med arrangement etter en innspilling med Fletcher Hendersons orkester (1931). Den ble utgitt på CD-platen  *Classic Ragtime* (Odin NJ4038-2) i 1991.

## Referanser
East Berbice-Corentyne

**East Berbice-Corentyne** er en av Guyanas ti regioner. Den ligger øst i landet og grenser til regionene Mahaica-Berbice, Upper Demerara-Berbice, Potaro-Siparuni og Upper Takutu-Upper Essequibo i vest, samt landene Surinam i øst og Brasil i sør. Courantyne-elven utgjør hele østgrensen til Surinam. Den sørlige delen av regionen er kjent som New River Triangle (nederlandsk: *Tigri-gebied*) og er et omstridt område mellom Surinam og Guyana. Regionen hadde 109 431 innbyggere ved folketellingen i 2012.

## Referanser
Skogerøytoppen

**Skogerøytoppen** (nordsamisk: *Ákkelgaisá*) er et fjell på Skogerøya i Sør-Varanger kommune. Skogerøytoppen er på 445 moh, og er det femte høyeste punktet i kommunen.

## Referanser
Essequibo Islands-West Demerara

**Essequibo Islands-West Demerara** er en av Guyanas ti regioner. Den ligger sentralt langs kyststripen nord i landet og grenser til regionene Demerara-Mahaica i øst, Upper Demerara-Berbice i sør og Cuyuni-Mazaruni og Pomeroon-Supenaam i vest. Regionen hadde 107 416 innbyggere ved folketellingen i 2012.

## Referanser
Mike Joyce

**Mike Joyce** (født 1. juni 1963) er engelsk trommeslager. Han ble internasjonalt kjent som et av medlemmene i gruppen The Smiths. Han var med på alle fire albumutgivelsene fra gruppen.

## Referanser


## Eksterne lenker
* 
* 
*
Pomeroon-Supenaam

**Pomeroon-Supenaam** er en av Guyanas ti regioner. Den ligger nord i landet og grenser til regionene Essequibo Islands-West Demerara i øst, Cuyuni-Mazaruni i sør og Barima-Waini i vest. Regionen hadde 46 810 innbyggere ved folketellingen i 2012.

## Referanser
Potaro-Siparuni

**Potaro-Siparuni** er en av Guyanas ti regioner. Den ligger sentralt i landet og grenser til regionene Cuyuni-Mazaruni i nord, Upper Demerara-Berbice og East Berbice-Corentyne i øst og Upper Takutu-Upper Essequibo i sør. Den grenser også til landet Brasil i vest. Regionen hadde 10 190 innbyggere ved folketellingen i 2012.

## Referanser
Claudia Alexander

**Claudia Alexander** Ph.D. (født 30. mai 1959 i Vancouver, død 11. juli 2015 i Los Angeles) var en afroamerikansk naturviter og forsker i geofysikk og planetologi.

## Karriere
Hun har jobbet i Amerikas forente staters geologiske undersøkelse og NASA. Som teknikker ved Jet Propulsion Laboratory var hun den siste prosjektlederen for NASAs Galileo-sonde til Jupiter. Hun var prosjektleder og forsker fra NASAs deltakelse i Den europeiske romfartsorganisasjonens prosjekt Rosetta for å studere kometen 67P/Churyumov-Gerasimenko.

## Utdannelse
Alexander ønsket å bli en journalist, men hennes foreldre som betalte for hennes utdannelse ønsket at hun skulle bil en ingeniør. Etter en sommerjobb på NASA Ames Research Center, ble hun interessert i planetologi. I 1983 fikk hun en bachelorgrad fra University of California, Berkeley i geofysikk, noe hun tenkte ville være en god bakgrunn for en planetarisk forsker. Alexander fikk sin master fra University of California, Los Angeles i geofysikk i 1985. Hun fikk sin Ph.D. fra University of Michigan i 1993.

## Referanser


## Eksterne lenker

* Max S. Gerber fotograf og intervjuer av Alexander
Upper Takutu-Upper Essequibo

**Upper Takutu-Upper Essequibo** er en av Guyanas ti regioner. Den ligger sørvest i landet og grenser til regionene Potaro-Siparuni i nord og East Berbice-Corentyne i øst. Dessuten grenser den til landet Brasil i sør og vest. Regionen hadde 24 212 innbyggere ved folketellingen i 2012.

## Referanser
Upper Demerara-Berbice

**Upper Demerara-Berbice** er en av Guyanas ti regioner. Den ligger sentralt i landet og grenser til regionene Essequibo Islands-West Demerara, Demerara-Mahaica og Mahaica-Berbice i nord, East Berbice-Corentyne i øst og Potaro-Siparuni og Cuyuni-Mazaruni i vest. Regionen hadde 39 452 innbyggere ved folketellingen i 2012.

Administrasjonssenteret Linden er Guyanas nest største by. 

## Referanser
Filmåret 1887

**Filmåret 1887** er en oversikt over hendelser og filmpersonligheter i 1887.
__TOC__
## Hendelser
*Hannibal Goodwin søker om patent for fotografisk film.
*Louis Le Princes 16-lines kamera (LPCC Type-16) blir laget i Paris og filmen *Man Walking Around A Corner* kan ha blitt filmet med det I dette året eller i .
*August - Harvey Henderson Wilcox registrerer sin 48 hektar store ranch med Los Angeles County Recorder's Office, og gir det omliggende landet navnet Hollywood, som senere ble hjemstedet for amerikansk filmindustri.

## Filmer
**Man Walking Around a Corner*, regissert av Louis Le Prince. Den eldste kjente filmen.

## Referanser


## Eksterne lenker
* Man Walking Around A Corner - amatør remastring av alle 16 enkeltbildene, YouTube. Besøkt 27. juli 2009.
*
Stemmocryptidae

* *[[Stemmocrypta antennata]]*

**Stemmocryptidae** er en familie av insekter som tilhører tegene, en gruppe av nebbmunner. Nebbmunner har det til felles at munndelene er sugende og at de suger opp næringen. Man kjenner bare én art, den lille *[[Stemmocrypta antennata]]* fra Ny-Guinea.

## Utseende
Små (2,0–2,4 mm), slanke, tynnhudete teger, kroppen er sparsomt kledt med oppstående hår. Hodet er litt lengre enn bredt, fasettøynene flate. Punktøyne (ocelli) finnes. Antennene består av fire ledd, det andre leddet er omtrent så langt som de to ytterste til sammen. Sugesnabelen er fremoverrettet og omtrent så lang som hodet. Pronotum er trapesformet, scutellum trekantet og nokså stort. Vingene er velutviklede, membranøse med redusert årenett. Bakkroppen er ganske lang og parallellsidig, når et stykke bakenfor vingene, hannens kjønnsorganer er karakteristisk asymmetriske. Beina er temmelig korte, føttene er tre-leddet bortsett fra hunnens forføtter som ha bare to ledd.

## Levevis
*[[Stemmocrypta antennata]]* er funnet mellom løvstrø. Den flyr godt og er også fanget i lysfeller. Man antar at den er et rovdyr som sniker seg innpå små byttedyr, men beinas form tyder på at den ikke kan bevege seg særlig raskt.

## Systematisk inndeling

* Nebbmunner (Hemiptera)
** delgruppe **[[teger]]** (Heteroptera) 
*** gruppe **[[Dipsocoromorpha]]** 
**** familie Stemmocryptidae 
***** *[[Stemmocrypta antennata]]* Štys, 1983

## Kilder
* Štys, P. (1995). 19. Stemmocryptidae. I: Schuh, R.T. og Slater, J.A. (1995) *True Bugs of the World*. Ithaca, New York.
http://books.google.no/books?id=wmSc-2KDmZ4C&pg=PA82&lpg=PA82&dq=Stemmocryptidae&source=bl&ots=6qEwo41CjE&sig=XWbBYaMAEPel1mhSuTV1TeSHsdo&hl=no

## Eksterne lenker
* 
* Norsk Entomologisk forening – for deg som vil lære mer om insekter.
Planetologi

**Planetologi** er vitenskapen om planetene (inkludert jorden), månene og planetsystemer (og da spesielt vårt eget solsystem) samt prosessene som former dem.

Vitenskapen studerer romlegemer som varierer i størrelse fra mikrometeoritter til gasskjemper, i et forsøk på å finne ut deres oppbygning, dynamikk, formasjon, relasjoner med andre romlegemer samt historie. Det er et sterkt interdisiplinært felt, som opprinnelig besto av astronomi og jordstudier, men som nå inkluderer mange ulike emner inkludert planetgeologi (sammen med geokjemi og geofysikk), kosmisk kjemi, atmosfærevitenskap, osceanografi, hydrologi, teoretisk planetologi, brè-vitenskap og exoplanetologi. Beslektede emner inkluderer rom-fysikk og astronomisk biologi.
Koukdjuak (elv)

**Koukdjuak River** er ei elv på øya Baffin Island i provinsen Nunavut det nordligste Canada, vest for Grønland. Den begynner i Nettling Lake sør på Baffinøya, og renner nordvestover og munner ut i Foxe Basin nordvest for Hudsonstredet og nord for Hudson Bay – dvs i den canadiske delen av Nordishavet. Elven er 80 km lang og har viktige migrasjonsområder for reinsdyrsarten Grønlandskaribu.

Slettelandet som elven danner mellom Nettlig Lake og Foxe Basin kalles *Great Plains of Koukdjuak*, og måler om lag 200 x 140 km. Grunnen består av granitt i sørvest, og kalkstein og leirskifer i de sentrale delene. Kysten er svært flat, tidevannet kan gå så mye som 15 km innover. Slettelandet består av typiske arktiske grytehullsjøer som lå igjen her etter at innlandsisen trakk seg tilbake for drøye 10&nbsp;000 år siden. 

Dette er et unikt våtmarksområde som er vernet nasjonalt – transittområdet for vandrende vadefugler inngår i den nordlige delen av *Dewey Soper Migratory Bird Sanctuary*. Området har globalt Ramsarstatus. 

## Eksterne lenker
* 
* Kart som viser elvens plassering – fra Traveljournals.
Ted Kaufman

**Edward E. «Ted» Kaufman** (født 15. mars 1939 i Philadelphia) er en amerikansk politiker. Han var en senator og representerte Delaware og Det demokratiske parti i Kongressen fra 15. januar 2009 til 15. november 2010. Kaufman tok over senatsetet til Joe Biden, som ble visepresident i USA. Før han ble senator hadde Biden ofte brukt Kaufman som rådgiver. Kaufman stilte ikke til gjenvalg i 2010.

Han har vært leder i Congressional Oversight Panel siden 4. oktober 2010, en komite som var en del av den såkalte TARP-loven, der kongressen ga sentralbanken lov til å bruke 700 milliarder dollar for å stimulere økonomien. Komiteens oppgave er å se til at sentralbanken gjør jobben sin, samt komme med rapporter om økonomien.

## Referanser


## Eksterne lenker
* 
*
Schizopteridae

* Hypselosomatinae
* Ogeriinae
* Schizopterinae

**Schizopteridae** er en familie av insekter som tilhører tegene, en gruppe av nebbmunner.  Nebbmunner har det til felles at munndelene er sugende og at de suger opp næringen. Disse små, billelignende tegene mangler i den palearktiske sone men finnes ellers i alle verdensdeler, de fleste artene på den sørlige halvkulen. Det er kjent ca. 220 beskrevne arter fordelt på 42 slekter og tre underfamilier. Det er anslått at det kan finnes 1200 arter.

## Utseende
Små (0,8 – 2,0 mm), bredbygde, som oftest billelignende teger. På farge er de vanligvis mørke, ofte svarte. De er harde med tykt ytre skjelett. Forvingene er ikke tydelig delt opp i ulike avsnitt og danner harde dekkvinger. Oversiden er uten lange hår, med kraftig skulptur i form av knøler eller groper, eller felter av tette, korte hår (microtrichia). Hodet er stort og bredt, fasettøynene kan være meget store til teger å være, og kan strekke seg bakover langs sidene av pronotum. Punktøyne (ocelli) finnes hos noen, men ikke hos alle. Antennene består av fire ledd, de to innerste er ganske korte, de to ytterste er lange og tynne. Sugesnabelen består av tre eller fire ledd, og lengden varierer mye. Hannens kjønnsorganer er asymmetriske.

## Levevis
Noen arter lever mellom løvstrø, mens andre bare er kjent fra materiale innsamlet ved hjelp av lysfeller. Man antar at de kan leve i trekronene.
De fleste kjente artene er tropiske. De hopper og flyr gjerne. Man antar at alle er rovdyr som lever av små, virvelløse dyr, men det finnes lite konkret informasjon om biologien deres. Noen arter lever i maurtuer. Et uvanlig trekk er at hunnene utvikler ett enkelt, stort egg om gangen.

## Systematisk inndeling

* Nebbmunner (Hemiptera)
** delgruppe **[[teger]]** (Heteroptera) 
*** gruppe **[[Dipsocoromorpha]]** 
**** familie Schizopteridae 
***** underfamilie Hypselosomatinae – 11 slekter
***** underfamilie Ogeriinae – 3 slekter
***** underfamilie Schizopterinae – over 20 slekter

## Kilder
* Štys, P. 18. Schizopteridae. I: Schuh, R.T. og Slater, J.A. (1995) *True Bugs of the World*. Ithaca, New York.
http://books.google.no/books?id=wmSc-2KDmZ4C&pg=PA80&lpg=PA80&dq=Schizopteridae&source=bl&ots=6qEwo43Dix&sig=E_rA961sH-o_dpXa6yKZAFziaPY&hl=no
* Australian Faunal Directory – Schizopteridae (2002)

## Eksterne lenker
* 
* Norsk Entomologisk forening – for deg som vil lære mer om insekter.
Berea (distrikt)

**Berea** er et av ti distrikter i Lesotho. Det ligger nord i landet og grenser til distriktene Leribe i nord, Thaba-Tseka i sørøst og Maseru i sør. Teyateyaneng er distriktets administrasjonssenter. Distriktet hadde  innbyggere ved folketellingen i 2006.

Distriktet ble opprettet i 1910. Det har navn etter misjonsstasjonen Berea, som igjen har navn etter Berea i Hellas som apostelen Paulus besøkte.

## Referanser
Tagliamento

**Tagliamento** er en elv nordøst i Italia som renner fra Alpene til Adriaterhavet mellom Trieste og Venezia. Den har sitt utspring ved Mauriapasset på grensen mellom Veneto og Friuli-Venezia Giulia. I den øvre delen renner elven gjennom det historiske Carnia-området, nord i provinsen Udine. I de midtre og nedre delene danner den grensen mellom provinsene Udine og Pordenone og seinere mellom førstnevnte og provinsen Venezia. Til slutt munner den ut i Veneziabukta mellom Lignano Sabbiadoro og Bibione. Elva er forgreinet over store deler av løpet.

Tagliamento har et nedbørfelt på  km² og om lag  innbyggere bor innenfor dette området. 

De største byene langs elven er Latisana og San Michele al Tagliamento. I nærheten finner en òg Tolmezzo, Gemona del Friuli, San Daniele del Friuli, Spilimbergo, Casarsa della Delizia, Codroipo og  San Vito al Tagliamento.

## Referanser


## Eksterne lenker
*
Midlife: A Beginner’s Guide to Blur

***Midlife: A Beginner's Guide to Blur*** er det britiske bandet Blurs femte samlealbum. Albumet ble utgitt juni 2009.

## Sporliste
### CD 1
# «Beetlebum»
# «Girls & Boys» 
# «For Tomorrow (Visit to Primrose Hill)»
# «Coffee & TV»
# «Out of Time» 
# «Blue Jeans»
# «Song 2»
# «Bugman»
# «He Thought of Cars»
# «Death of a Party»
# «The Universal»
# «Sing»
# «This Is a Low»
 
### CD 2
# «Tender» 
# «She's So High» 
# «Chemical World»
# «Good Song»
# «Parklife» 
# «Advert»
# «Popscene»
# «Stereotypes» 
# «Trimm Trabb»
# «Badhead»
# «Strange News from Another Star»
# «Battery in Your Leg»

## Eksterne lenker
*
Cees Bal

**Cornelius «Cees» Bal** (født 1951) er en tidligere nederlandsk bane- og landeveissyklist. Han syklet mellom 1972 og 1979 for forskjellige profesjonelle sykkellag ved internasjonale ritt. Hans største triumf i karrieren feiret han i 1974 med seier i Flandern rundt. Han har også en etappeseier i Vuelta a España fra 1979.

## Viktigste plasseringer

;1972
* 7. etappe i Milk Race

;1973
* 7. etappe i Dauphiné Libéré

;1974
* Vinner av Flandern rundt
* 1. etappe i Setmana Catalana
* Vinner av Tour de l'Aude sammenlagt

;1975
* Prologen i Tour de l'Aude

;1978
* Nederlandsk mester i banesykling, 50&nbsp;km

;1979
* 18. etappe, del B i Vuelta a España

## Grands tours

### Tour de France
* 1974 – ikke avsluttet
* 1977 – 51.-plass

### Giro d'Italia
* 1976 – 82.-plass

### Vuelta a España
* 1978 – ikke avsluttet
* 1979 – 45.-plass, vinner av 1 etappe

## Lag
* 1972 – Gan-Mercier
* 1973 – Gan-Mercier
* 1974 – Gan-Mercier
* 1975 – Gan-Mercier
* 1976 – Molteni
* 1977 – Fiat France
* 1978 – Bode Deuren
* 1979 – Lano-Boule d'Or

## Eksterne lenker
*
Leribe (distrikt)

**Leribe** er et av ti distrikter i Lesotho. Det ligger nord i landet og grenser til distriktene Butha-Buthe i nord, Mokhotlong i øst, Thaba-Tseka i sørøst og Berea i sørvest. Administrasjonssenteret er Hlotse. Distriktet hadde  innbyggere ved folketellingen i 2006.

Distriktet ble opprettet i 1910. Etter dette ble Butha-Buthe skilt ut som eget distrikt.

## Referanser
Jēkabpils

**Jēkabpils** (tysk: *Jakobstadt*, polsk: *Jakubów*) er en by i Latvia. Den ligger langs begge bredder av elven Daugava, omtrent halvveis mellom Riga og Daugavpils. Byen hadde  innbyggere i 2011,  innbyggere i 2016.

Byen ligger i den historiske regionen Kurland og ble gtunnlagt i 1650 av Jakob av Kurland. Den er kjent for slaget ved Jakobstadt (1704) under den store nordiske krig og for sin flybase under den kalde krigen: Jēkabpils flybase.

## Referanser


## Eksterne lenker
*
Mafeteng (distrikt)

**Mafeteng** er et av ti distrikter i Lesotho. Det ligger sørøst i landet og grenser til distriktene Maseru i nordøst og Mohale's Hoek i sørøst. Administrasjonssenteret er byen Mafeteng. Distriktet hadde  innbyggere ved folketellingen i 2006.

Distriktet ble opprettet i 1910.

## Referanser
Robert Christgau

**Robert Christgau** (født 18. april 1942) er en amerikansk essayist, musikkjournalist og selvutnevnt «Dean of American Rock Critics» (*De amerikanske rockkritikernes [[dekan]]*).

Christgau ble født i New York. Han sier at han ble rock and roll-fan da discjockeyen Alan Freed kom til byen i 1954. Han forlot New York for å begynne på college i New Hampshire, hvor han ble uteksaminert i 1962. I collegetiden ble han mer interessert i jazz, men vendte tilbake til rock and roll så snart han kom tilbake til New York. 

Til å begynne med skrev han noveller, før han i 1964 ble sportjournalist og senere politireporter for *[[Newark Star-Ledger]]*. Christgau begynte som frilanser etter at en reportasje om en kvinnes død i New Jersey ble publisert i *[[New York Magazine]]*. Han ble forespurt om å ta over den inaktive musikkspalten i *[[Esquire]]*, og begynte der i 1967. Da *Esquire* la ned spalten flyttet han over til *[[The Village Voice]]* i 1969 og tok endog en jobb som collegelærer.

I 1972 ble han fast ansatt av Newsday, men vendte i 1974 tilbake til *Village Voice* som musikkredaktør. Fra 1974 til 2006 var han ansvarlig for *Village Voice* Pazz & Jop-liste. I 2006 ble han avskjediget «for taste» (*for smak*) kort etter å ha blitt kritisert av New Times Media. To måneder senere begynte han å skrive for Rolling Stone Magazine.

Christgau har også regelmessig skrevet for *[[Playboy]]*, *[[Spin]]*, *[[Creem]]* og *[[Blender]]*. I 2005 ble han professor på Clive Davis Department of Recorded Music på New York University.   

## Referanser


## Eksterne lenker
* 
* 
* 
* 
*  Onlinediskusjon med Robert Christgau på rockcritics.com
Mohale’s Hoek (distrikt)

**Mohale's Hoek** er et av ti distrikter i Lesotho. Det ligger sør i landet og grenser til distriktene Mafeteng i nordvest, Maseru i nord, Thaba-Tseka i nordøst, Qacha's Nek i øst og Quthing i øst. Administrasjonssenteret er byen Mohale's Hoek. Distriktet hadde  innbyggere ved folketellingen i 2006.

Distriktet ble opprettet i 1910. Det har navn etter en yngre bror av kong Moshoeshoe I.

## Referanser
Vilhelm Ludvig av Württemberg

**Vilhelm Ludvig, hertug av Württemberg** (født 7. januar 1647 i Stuttgart, død 23. juni 1677 i Hirsau) regjerte som hertug av Würrtemberg fra 1674 til sin død i 1677.

Vilhelm Ludvig var det niende barnet til Eberhard III og hans første kone Anna Katharina von Kyrburg. 

Han giftet seg den 6. november 1673 i Darmstadt med Magdalena Sibylla av Hessen-Darmstadt. De fikk fire barn sammen:
*Eleonore Dorothea (1674–1674)
*Eberhardine Luise (1675–1675)
*Eberhard Ludvig (1676–1733), neste hertug av Württemberg
*Magdalena Wilhelmine (7. november 1677 – 30. oktober 1742), gift med Karl III Vilhelm av Baden-Durlach

Hertug Vilhelm Ludvig døde uventet i en alder av 30 år på Schloß Hirsau. Hans enke Magdalena Sibylla ble regent av Württemberg mellom 1677 og 1693 inntil hennes sønn ble myndig. 

## Referanser
Mokhotlong (distrikt)

**Mokhotlong** er et av ti distrikter i Lesotho. Det ligger nordøst i landet og grenser til distriktene Butha-Buthe i nordvest, Leribe i vest og Thaba-Tseka i sør. Administrasjonssenteret er byen Mokhotlong. Distriktet hadde  innbyggere ved folketellingen i 2006.

Distriktet var opprinnelig en del av distriktet Qacha's Nek, men ble skilt ut som eget distrikt.

## Referanser
Eberhard Ludvig av Württemberg

**Eberhard Ludvig, hertug av Württemberg** (født 18. september 1676, død 31. oktober 1733) var den tiende hertug av Württemberg fra 1692 til 1733.

## Referanser
Butha-Buthe (distrikt)

**Butha-Buthe** er et av ti distrikter i Lesotho. Det ligger helt nord i landet og grenser til distriktene Mokhotlong i sørøst og Leribe i sør. Administrasjonssenteret er byen Butha-Buthe. Distriktet hadde  innbyggere ved folketellingen i 2006.

Distriktet ble skilt ut fra distriktet Leribe og gjort til et eget distrikt. Det har navn etter sandsteinsplatået der kong Moshoeshoe I forskanset seg før han tok tilhold i Thaba-bosiu i 1824.

## Referanser
Bacchiglione

**Bacchiglione** er en elv i Veneto nord i Italia. Den har sitt utspring i Alpene og munner ut i Veneziabukta i Adriaterhavet nær Chioggia. Elven renner forbi flere historiske byer som Vicenza og Padova, og har i mange århundrer vært en viktig transportåre opp til Vicenza. 

Bacchiglione er forurenset og vannet er ikke lenger mulig å bruke som drikkevannskilde. Uavgrenset bruk av dyregjødsel i nedbørfeltet er hovedårsaken til forurensningen. Siden Bacchiglione renner forbi den industrielle delen av Vicenza, kommer det også mye forurensning fra dette området. Som en følge av dette problemet advarer lokalbefolkningen mot bading og svømming i elven.
Daniel Inouye

**Daniel Ken «Dan» Inouye** (født 7. september 1924 i Honolulu i USA, død 17. desember 2012 i Bethesda i Maryland) var en amerikansk politiker. Han var senator og representerte Hawaii og Det demokratiske parti. Han kom inn i Senatet i 1963, etter å ha representert Hawaii i fire år i Representantenes hus, fra øyene fikk status som delstat i 1959. Inouye var president pro tempore i USAs senat.

Inouye hadde fremtredende roller i senatskomiteene som undersøkte Watergate- og Iran-kontras-affærene.

Gjennom tidene er det kun Robert Byrd som har hatt en lengre senatorperiode enn Inouye.

Inouye fikk Medal of Honor for innsatsen sin under den andre verdenskrig. I 2013 ble han posthumt tildelt Presidentens frihetsmedalje.

## Referanser


## Eksterne lenker
* Offisiell senatorside
*
Werner Schildhauer

**Werner Schildhauer** (født 5. juni 1959 i Dessau) er en tidligere tysk friidrettsutøver, som i sin aktive  karriere representerte Øst-Tyskland.
Under EM i 1982 tok han sølvmedalje på både 5000&nbsp;meter og 10000&nbsp;meter. Året etter toppet han karrieren med samme plasseringer under VM i Helsingfors.
Hans bestenotering på 10000&nbsp;meter på 27:49.95 fra 28. mai 1983 stod som tysk rekord i nesten 14 år inntil Dieter Baumann slo tiden.
Som løper var Schildhauer kjent for sine sterke avslutninger.

## Referanser


## Eksterne lenker
*
Alf Blütecher

**Alf Wiborg Blütecher** eller *Alf Blutecher* (1880–1959) var en norsk skuespiller.

Han var sønn av Hjalmar Ingjald Frithjof Blütecher og Anna Dorothea Magdalena Wiborg og var elev ved Den Nationale Scene i Bergen i 1904&ndash;05 og deretter engasjert ved en rekke norske teatre.

Han filmdebuterte i  hos Nordisk Film i Danmark, hvor han til  medvirket i mer enn 60 stumfilmer, ofte i forskjellige helteroller. Hans mest fremtredende rolle var som *dr. Krafft* i filmen *[[Himmelskibet]]* (). I begynnelsen av 1920-tallet prøvde han seg i Tyskland hvor han blant annet i filmer regissert av Holger-Madsen og Svend Gade spilte flere hovedroller. Men en ulykke som gjorde at han fikk nedsatt hørsel gjorde at han måtte avslutte sin skuespillerkarrière. De siste ti årene av sitt liv var han ved postvesenet i Oslo.

## Filmografi

## Referanser


## Eksterne lenker
* 
* 
*
Thaba-Tseka (distrikt)

**Thaba-Tseka** er et av ti distrikter i Lesotho. Det ligger sentralt til øst i landet og grenser til distriktene Mokhotlong i nordøst, Leribe i nord, Berea i nordvest, Maseru i vest, Mohale's Hoek i sørvest og Qacha's Nek i sør. Administrasjonssenteret er byen Thaba-Tseka. Distriktet hadde  innbyggere ved folketellingen i 2006.

Distriktet ble opprettet i 1980.

## Referanser
Carl Habel

**Carl Habel** (født 19. oktober 1915 i Oslo, død 7. august 1979) var en norsk skuespiller. Han filmdebuterte i *[[Godvakker-Maren]]* i 1940.

## Filmografi

## Kilder
* Filmografi fra Internet Movie Database

## Eksterne lenker
*
Thorleif Lund

**Thorleif Brinck Lund** (1880–1956) var en norsk skuespiller.

Han debuterte på teaterscenen på Nationaltheatret i Oslo i 1905, i sammen sesongen opptråte han også på Centralteatret i Oslo, og deretter på Den Nationale Scene i Bergen (1908–1913). I  filmdebuterte han hos det Skandinavisk-Russisk Handelshus i København hvor han medvirket i en rekke filmer før han seinere i 1914 kom til Nordisk Film hvor han de neste tre årene spilte med i omkring 35 filmer. I september 1917 tvang de forverrede økonomiske omstendighetene omkring 1. verdenskrig Nordisk Film til å si opp kontrakten med 50 skuespillere, blant disse Thorleif Lund. Sammen år tok han med sin kone Ebba Thomsen, og en rekke andre tidligere Nordisk Film skuespillere, Philip Bech, Alma Hinding, Birger von Cotta-Schønberg på en teaterturne i Norge og Sverige, men uten den store suksessen. I  spilte han sin siste film, *Republikaneren* hos Olaf Fønss i Astra Film. Etter at filmarbeidet tok slutt var han forretningsmann blant annet som reklamesjef hos Magasin du Nord.

Thorleif Lund var gift to ganger, første gang den 7. oktober 1908 med maleren Janna Lange Kielland Holm, og seinere i 1915 med den danske skuespilleren Ebba Thomsen. Han døde 30. juni 1956 og ligger begravet på Gentofte Kirkegård.

## Filmografi
### Som skuespiller

### Som regissør
* 1918: *Magasinets Datter* – medregissør med regissør August Blom

## Eksterne lenker
*
Artibonite (departement)

**L'Artibonite** er et av Haitis ti departementer. Det ligger sentralt i landet. Departementet hadde i 2012 en beregnet folkemengde på .

## Referanser


## Eksterne lenker
*
Centre (Haiti)

**Centre** er et av Haitis ti departementer. Det er den eneste provinsen på Haiti uten kyst. Departementet hadde i 2012 en beregnet folkemengde på .

Péligre kraftverket, som står for mye av Haitis strømforsyning ligger i Centre.

## Referanser
Grand’Anse

**Grand'Anse** er en av Haitis ti departementer. Det ligger sørvest i landet på Tiburonhalvøya. Departementet hadde i 2012 en beregnet folkemengde på .

## Referanser
Nippes

**Nippes** er et av Haitis ti departementer. Den ligger sør i landet på Tiburonhalvøya. Nippes er det nyeste departementet på Haiti. Det ble skilt ut av Grand'Anse i 2003. Departementet hadde i 2012 en beregnet folkemengde på .

## Referanser
Fyrilund kirke

**Fyrilund kirke** var ei kirke på Kirkhus i Kongsvinger. I middelalderen og ennå ei stund inn i nyere tid utgjorde det nåværende Brandval sogn to sogn: Fyrilund sogn og Berger sogn. De to tilhørende kirkene var begge forfalne og ubrukelige og ble nedlagte da ei ny kirke felles for de to sogna ble oppført på Brandval etter kongelig bevilling 29. august 1648. Fyrilund er det gamle navnet på Kirkhus i Brandval, og Kirkhus har sitt navn fra kirka som sto der. Denne kirkas sogn må ha omfatta den nordlige delen av Brandval sogn og Berger sogn den sørlige. Et brev forteller at Gjølstad på vestsida av Glåma hørte til Berger sogn, så elva var ikke delelinje. Fyrilund kirke var i den katolske tida via til Laurentius. I et byggeregnskap fra den første halvdelen av 1600-tallet nevnes det at de to klokkene fra Berger kirke og Fyrilund kirke ble støpt om til en ny en til den nye Brandval kirke. Disse to veide tilsammen 54 kilogram. I tillegg til dette ble det kjøpt inn 216 kilogram malm for å støpe den nye klokka. Klokkene i de to gamle kirkene kan altså ikke ha vært særlig store. Biskop Jens Nilssøn skriver i sine opptegnelser fra bispevisitasen i 1597 at Fyrilund kirke da holdt gudstjeneste hver fjerde søndag.

## Kilder
* Oluf Rygh (1900), *[http://www.dokpro.uio.no/perl/navnegransking/rygh_ng/rygh_bla.prl?enhid=44919&avid=10194 Norske Gaardnavne]*, bind 3, s. 245–247.
* Berga kirke (Solør-Odal – nr. 1, 1996), Halvor Noer

## Eksterne lenker
*
Artibonite

**Artibonite** kan sikte til:
*Elva Artibonite i Haiti og Den dominikanske republikk,
*Provinsen Artibonite ved ovennevnte elvs utløp i Haiti.
Hansjörg Kunze

**Hansjörg Kunze** (født 28. desember 1959 i Rostock) er en tidligere tysk friidrettsutøver, som representerte Øst-Tyskland.

Karrierens høydepunkt var bronsemedaljen på 5000&nbsp;meter under OL i Seoul i 1988. I Rieti, Italia 9. september 1981 satte han ny europeisk rekord på 5000&nbsp;meter med tiden 13:10.40. I dette løpet slo han også den kenyanske løperlegenden Henry Rono, som hadde dominert sesongen.

## Annet
Etter at Kunze la friidrettsskoene på hylla har han hatt en allsidig yrkeskarriere. Han har mellom annet vært journalist, agent for en produsent av friidrettssko, sportskommentator, radio- og fjernsynsreporter, samt talsperson for et shippingselskap.

Han er gift og har to barn.

## Referanser


## Eksterne lenker
*
Kjelmøya

**Kjelmøya**, eller **Kjelmsøya**, (nordsamisk: *Dálmmat*, skoltesamisk: *Taalmisuâl*, kvensk: *Kälmeä*, finsk: *Taalmainsaari* eller *Tälmen*, russisk: *Ostrov Tolmeia*) er ei øy i Sør-Varanger kommune i Finnmark. Kjelmøya ligger ytterst i Bøkfjorden nordøst for Skogerøya, og er skilt fra denne ved Kjelmøysundet.

På Kjelmøya er det gjort funn fra eldre steinalder. Tyske kanonstillinger fra andre verdenskrig.

## Referanser




## Eksterne lenker
*
Chioggia

**Chioggia** er en kystby og kommune i storbyområdet Venezia i regionen Veneto i Italia med om lag 50&nbsp;000 innbyggere. Den ligger på ei lita øy sør i Venezia-lagunen, om lag 25 km sør for Venezia. En veifylling går mellom øya og fastlandet og til bydelen (*[[frazione]]*) Sottomarina. 

Chioggia har flere frazioni: Brondolo, Borgo San Giovanni, Ca' Bianca, Cà Lino, Cavanella d'Adige, Isolaverde, Sant'Anna di Chioggia, Sottomarina, Valli Di Chioggia og Cavana. 

## Historie
Chioggia og Sottomarina var lite viktig i antikken, men ble nevnt av Plinius som *fossa Clodia*. En lokal sagn forteller at byen ble grunnlagt av en *Clodius*, men opphavet til dette er ikkje kjent. 

De første skriftlige kildene som nevner Chioggia er fra 500-tallet, da byen var en del av Østromerriket. Chioggia ble ødelagt av kong Pipin av Italia på 800-tallet, men ble bygd opp igjen rundt en ny industri som baserte seg på saltkjel. I middelalderen ble selve Chioggia kalt *Clugia major*, mens *Clugia minor* var en sandbanke om lag 600 meter lenger ute i Adriaterhavet. Den ble en fri kommune og et bispesete fra 1110, og fkk seinere en viktig rolle under den såkalte Chioggiakrigen mellom Republikken Genova og Republikken Venezia. Byen ble erobret av Genova i 1378 og av Venezia i juni 1380. Selv om byen stort sett var selvstyrt var den fra den tid alltid underlagt Venezia. 

## Referanser


## Eksterne lenker
* 
* TuttoChioggia
* Havnen i Chioggia 
* Artikkel på katolsk leksikon
Dino Zandegù

**Dino Zandegù** (født 31. mai 1940 i Rubano, provinsen Padova, Veneto) er en tidligere italiensk landeveissyklist. Han har vunnet 6 etapper i Giro d'Italia, i tillegg til Tirreno–Adriatico i 1966 og Flandern rundt i 1967. I perioden 1996-98 var Zandegù lagleder for det italienske profesjonelle laget Brescialat.

## Meritter
;1962
** Verdensmester i lagtempo (med Mario Maino, Antonio Tagliani og Danilo Grassi)

;1963
** Gull i temporitt ved Middelhavslekene
** Sølv i lagtempo ved VM i landeveissykling
** Sølv i landeveisritt ved Middelhavslekene
** Italiensk mester i lagforfølgelse for amatører (med Mario Maino, Fabrizio Fabbri og Danilo Grassi)

;1965
** Giro della Romagna
** *3.-plass i [[Giro del Piemonte]]*

;1966
** 2. etappe i Tirreno–Adriatico
** Tirreno-Adriatico sammenlagt
** 5. etappe i Giro di Sardegna
** 10. og 12. etappe i Giro d'Italia
** *2.-plass i [[Giro della Romagna]]*
** *2.-plass i [[Giro di Toscana]]*
** *2.-plass i [[GP Montelupo]]*
** *2.-plass i la [[Coppa Bernocchi]]*
** *3.-plass i [[Milano–Torino]]*
** *3.-plass i [[Giro della Provincia di Reggio Calabria]]*

;1967
** Flandern rundt
** Trofeo Matteotti
** Giro di Campania
** 5. etappe i Tirreno-Adriatico
** 4. og 18. etappe i Giro d'Italia
** *3.-plass i [[Tour du Tessin]]*

;1968
** Trofeo Masferrer
** 4. etappe i Catalonia rundt
** 2., 4. og 5. etappe (a) i Giro di Sardegna

;1969
** Trofeo Masferrer
** Trofeo Jaumendreu
** Trofeo Assalit
** Trofeo Canardo
** Giro della Romagna
** 5. etappe (a) i Giro di Sardegna
** 4. etappe i Paris–Nice
** 2. etappe i Catalonia rundt
** *2.-plass i [[Tre Valli Varesine]]*
** *2.-plass i [[Barcelona-Andorra]]*
** *3.-plass i [[Setmana Catalana de Ciclisme|Setmana Catalana]]*
** *3.-plass i [[Milano-Vignola]]*
** *3.-plass i Trofeo Torres Cerdan*

;1970
** 8. etappe i Sveits rundt
** 16. etappe i Giro d'Italia
** 4. etappe (a) Romandie rundt
** *2.-plass i Tre Province*

;1971
** 16. etappe i Giro d'Italia
** 3. og 5. (a) etappe i Tour de la Nouvelle-France
** *3.-plass i GP Cemab*

;1972
** 4. og 5. (a) etappe i Tour de la Nouvelle-France
** *2.-plass i GP Cemab*

## Grands tours

### Tour de France
* 1969 : 36.-plass

### Giro d'Italia
* 1964 : 73.-plass
* 1965 : 29.-plass
* 1966 : 11.-plass, vinner av 2 etapper
* 1967 : 18.-plass, vinner av 2 etapper og poengkonkurransen
* 1969 : 27.-plass
* 1970 : 60.-plass, vinner av 1 etappe
* 1971 : 52.-plass, vinner av 1 etappe
* 1972 : ikke fullført

### Vuelta a España
* 1968 : ikke fullført
* 1972 : ikke fullført

## Lag
* 1963 – Ignis
* 1964 – Cynar
* 1965 – Bianchi - Mobylette
* 1966 – Bianchi – Mobylette
* 1967 – Salvarini
* 1968 – Salvarini
* 1969 – Salvarini
* 1970 – Salvarini
* 1971 – Salvarini
* 1972 – GBC-Sony

## Eksterne lenker
* 
* Dino Zandegùs meritter på memoire-du-cyclisme.net
Thelon (elv)

**Thelon River** er en elv i provinsene Nordvestterritoriene og Nunavut i det nordlige Canada. Fra Whitefish Lake går den 900&nbsp;km østover til Baker Lake, og derfra via Chesterfieldfjorden ut i det nordvestre Hudson Bay. Litt lengre øst munner også elven Kazan ut i samme fjord. Thelon-elven har et nedbørfelt på 142&nbsp;400&nbsp;km². Det er ikke veiforbindelse til elveføret, men vassdraget får likevel årlige besøk av kano- og villmarksturister.

Elg og moskusfe livnærer seg langs elven. Nordmannen Helge Ingstad dro i 1927 i hundeslede til utspringet av Thelon, og skrev boken *The Land of Feast and Famine* om opplevelsene fra ekspedisjonen.

## Eksterne lenker
* Thelon river – fra Canadian Heritage Rivers System.
* Kart over Thelon-elva.